निरुपमा बनी मिस वैश्य, अर्जना मिस खूबसूरत
वैश्यवरिष्ठ माध्यमिक विद्यालय फेज-टू में रविवार को 11वीं कक्षा की छात्राओं ने अपने सीनियर्स के सम्मान में विदाई समारोह आयोजित किया। कार्यक्रम में छात्राओं ने रंगारंग सांस्कृतिक प्रस्तुतियां दी। मुख्य अतिथि के तौर पर समृद्धि जैन तथा विशिष्ट अतिथि के रूप में श्वेता जैन मौजूद रहीं। इस दौरान हुई प्रतियोगिता में कुमारी निरूपमा को मिस वैश्य का खिताब मिला। इसके अलावा तमन्ना रोहिल्ला रनर-अप रिंकी तीसरे स्थान पर रही। मिस खूबसूरत के खिताब पर अर्जना, मिस रेगुलर के खिताब पर मीनू तथा मिस इंटलेक्चुअल के खिताब पर सलोनी ने कब्जा जमाया। समारोह के अध्यक्ष वैश्य संस्था के प्रधान राजेन्द्र बंसल ने कहा कि जिस प्रकार लड़कियां पराए घर जाने के बाद अपने माता पिता के दिल में हमेशा जगह बनाए रखती हैं, उसी तरह स्कूल की छात्राएं भी हमेशा उनके मन में बसी रहेंगी। महासचिव विजय गुप्ता ने कहा कि संस्था की इन छात्राओं की आगामी शिक्षा का पूर्ण प्रबंध है। कोषाध्यक्ष लोकेश जैन ने छात्राओं को परीक्षा में अच्छे अंक लेने के लिए प्रेरित किया। प्राचार्य पवन कुमार गोयल ने सभी विद्यार्थियों के उज्जवल भविष्य की कामना की। मंच संचालन कुमारी नेहा ममता बंसल ने किया। इस मौके पर मनीष बंसल, नितिन बंसल, हरी प्रकाश गुप्ता, प्राचार्य डॉ. दीपक गोयल, नीरा शर्मा, रामचन्द्र खत्री, प्रवीण कुमार गुप्ता, आरके गुप्ता, संजीव गुप्ता, राकेश सिधवानी, मंजू जैन आदि मौजूद रहे।
वैश्य वरिष्ठ माध्यमिक विद्यालय में विदाई पार्टी के दौरान छात्राओं को सम्मानित किया गया।
mai_Deva hin_Deva awa_Deva